«Ипщэ утыку — 100»
Апхуэдэ фIэщыгъэр зиIэ, Драмэ театрхэм я дунейпсо фестиваль Налшык къыщызэIуахынущ дыгъэгъазэм и 3 — 7-хэм. Абы и утыку щагъэлъэгъуэнущ Абхъаз, Дагъыстэн, Къэрэшей-Шэрджэс, Къэбэрдей-Балъкъэр, Осетие Ищхъэрэ — Алание, Шэшэн республикэхэм, Ставрополь крайм, Осетие Ипщэм я театр гупхэм ягъэува спектаклхэр.
Дыгъэгъазэм и 3-м (махуэкущ) сыхьэт 15-м КъБР-м и Къэрал макъамэ театрым щагъэлъэгъуэнущ Горький Максим и цIэр зезыхьэ Къэбэрдей-Балъкъэр Урыс драмэ театрым игъэува «Снежная королева» (Андерсен Г. Х.) спектаклыр.
А махуэ дыдэм ЩоджэнцIыкIу Алий и цIэр зезыхьэ Къэбэрдей къэрал драмэ театрым сыхьэт 18.30-м фестивалыр къыщызэIуахынущ гуфIэгъуэ щытыкIэм иту. КъыкIэлъыкIуэу щагъэлъэгъуэнущ а театрым и артистхэм ягъэува «Черкесская Жизель» (Битиров Э.) спектаклыр.
Дыгъэгъазэм и 4-м(мэремщ) сыхьэт 15-м КъБР-м и Къэрал макъамэ теат- рым щагъэлъэгъуэнущ Лермонтов Михаил и цIэр зезыхьэ, «ЩIыхьым и дамыгъэ» орденыр зыхуагъэфэща, ДрамэмкIэ Ставрополь академие театрым игъэува «В списках не значился» (Васильев Б.) спектаклыр.
ЩоджэнцIыкIу Алий и цIэр зезыхьэ Къэбэрдей къэрал драмэ театрым сыхьэт 18.30-м щагъэлъэгъуэнущ Нэгъуей къэрал драмэ театрым игъэува «Мой бедный Марат» (Арбузов А.) спектаклыр.
Дыгъэгъазэм и 5-м (щэбэтщ) сыхьэт 15-м Къэрал концерт залым щагъэлъэгъуэнущ Кулиев Къайсын и цIэр зезыхьэ Балъкъэр къэрал драмэ театрым игъэува «Плачет ива за горой» (Жеребцов В.) спектаклыр.
ЩоджэнцIыкIу Алий и цIэр зезыхьэ Къэбэрдей къэрал драмэ театрым сыхьэт 18.30-м щагъэлъэгъуэнущ Акъ Мухьэрбэч и цIэр зезыхьэ Шэрджэс Республикэ драмэ театрым игъэува «Рассказы Шукшина» спектаклыр.
Дыгъэгъазэм и 6-м (тхьэмахуэщ) сыхьэт 15-м Къэрал концерт залым щагъэлъэгъуэнущ Хетагуров Коста и цIэр зезыхьэ Осетие Ипщэ къэрал драмэ театрым игъэува «Фандо и Лис» (Аррабаль Ф.) спектаклыр.
ЩоджэнцIыкIу Алий и цIэр зезыхьэ Къэбэрдей къэрал драмэ театрым сыхьэт 18.30-м щагъэлъэгъуэнущ Нурадилов Хь. и цIэр зезыхьэ Шэшэн къэрал драмэ театрым игъэува «В горы за тобой» (Михайлов О.) спектаклыр.
Дыгъэгъазэм и 7-м (блыщхьэщ) сыхьэт 11-м Мэлбахъуэ Тимборэ и цIэр зезыхьэ Къэрал лъэпкъ библиотекэм щекIуэкIынущ «Лъэпкъ драмэ театрхэр нобэ» зэIущIэр (Драмэ театрхэм я «Ипщэ утыку — 100» дунейпсо фестивалым кърикIуахэм ятеухуауэ).
ЩоджэнцIыкIу Алий и цIэр зезыхьэ Къэбэрдей къэрал драмэ театрым сыхьэт 15-м щагъэлъэгъуэнущ Тхапсаев В. и цIэр зезыхьэ Осетие Ищхъэрэ къэрал драмэ театрым игъэува «Вечно живые» (Розов В.) спектаклыр.
КъБР-м и Къэрал макъамэ театрым сыхьэт 18.30-м щагъэлъэгъуэнущ Чанбэ С. и цIэр зезыхьэ Абхъаз къэрал драмэ театрым игъэува «Цилиндр» (Эдуардо Де Филиппо) спектаклыр. Абы къыкIэлъыкIуэу фестивалыр зэхуащIыжынущ, гуфIэгъуэ щытыкIэм иту.
Фестивалыр екIуэкIынущ Роспотребнадзорым игъэува санитар мардэхэм тету.
Абы щекIуэкIыну Iуэхугъуэ псоми ИнтернетымкIэ укIэлъыплъыну Iэмал щыIэщ. Ахэр ютуб каналымкIэ онлайн щытыкIэм щитынущ. Апхуэдэуи КъБР-м ЩэнхабзэмкIэ и mk.kbr.ru сайтым щывгъуэтынущ.
КЪАРДЭН Маритэ.
